রূপকথার মতো উত্থান। কেরলের ২৭ বর্ষীয় যুবক জাস্টিন ফার্নান্ডেজের জীবনের কাহিনি শুনলে এই কথায় মনে হবে। দরিদ্র পরিবারের ছেলে হয়ে লড়াই করতে করতে তিনি যে জায়গায় পৌঁছেছেন তা যেন রূপকথারই এক নতুন অধ্যায়। 
এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, নাগপুরের ইন্ডিয়ান ইনস্টিটিউট অফ ম্যানেজমেন্ট থেকে পাশ করার পরেল তিনি একটি সংস্থায় অ্যাসোসিয়েট ডিরেক্টরের পদে যোগ দিয়েছেন।

এই বিষয়ে অন্যান্য খবর

মাধ্যমিক দিতে চেয়ে বাড়িছাড়া, পর করেছে বাবা-মা! কেমন ফল করল জুলেখা


জাস্টিনের বেতন বছরে ১৯ লক্ষ টাকা। নাগপুরের আইআইএম-এর ক্যাম্পাসিংয়ে এত বেশি প্যাকেজ এর আগে কেউ পায়নি। জাস্টিন ওই সংবাদমাধ্যমকে দেওয়া সাক্ষাৎকারে জানিয়েছেন, তাঁর ঠাকুরদা ও বাবা দর্জি ছিলেন। কিন্তু রেডিমেড পোশাকের বাড়বাড়ন্তের ফলে ধীরে ধীরে পরিবারে নেমে আসে ঘোর আর্থিক অনটনের ছায়া। বছরে ৫০ হাজার টাকা রোজগার করতেই উঠত নাভিশ্বাস। 
এই পরিস্থিতিতে পড়াশোনা চালানোর জন্য লড়াই করতে হয়েছে জাস্টিন ও তাঁর দিদিকে। কিন্তু ভাইবোনের পড়াশোনার ইচ্ছেকে গুরুত্ব দিয়েছিলেন পিসিরা। দ্বাদশ শ্রেণি পর্যন্ত পডাশোনার খরচ জুগিয়েছেন তাঁরাই।
এর পর থেকে অবশ্য বৃত্তির টাকাতেই চলেছে জাস্টিনের পড়াশোনা। অবশেষে স্বপ্নপূরণ। রূপকথাকে ছুঁয়ে ফেলা। বলা যায়, দরিদ্র পরিবারের ছেলের এই সাফল্য যেন রূপকথাকেও হার মানায়।